laion/Wikipedia-Exotic huggingface dataset:
לדיסלב פרוקש

לדיסלב פרוקש (בצ'כית: Ladislav Prokeš;‏ 7 ביוני 1884, פראג - 9 בינואר 1966, פראג) היה שחמטאי צ'כי ואחד ממחברי האטיודים הפוריים ביותר בשחמט. פרוקש חלק את תואר אלוף צ'כיה לשחמט בשנת 1921 והשתתף בנבחרת השחמט של צ'כיה באולימפיאדות בשנים 1927 (לונדון), 1928 (האג) ו-1930 (המבורג). בהופעותיו באולימפיאדות צבר +12 =11 -7 (+ ניצחונות – הפסדים = תוצאות תיקו). משנת 1909 ועד שנת 1927 היה פרוקש עורך טור הקומפוזיציה של העיתון Československý Šach. בשנת 1951 פרסם אוסף של אטיודים בספרו Kniha šachových studií. באוסף יצירותיו 1159 סיומים ובבסיס הנתונים של הרולד היידין הוא מדורג במקום הרביעי מכלל כל מחברי הסיומים מבחינת תפוקתו. הלבן מתחיל וזוכה. אטיוד משנת 1938, שזכה בפרס ראשון משותף בתחרות. פתרון: 1. ב7 פד6+ 2. מד4! (לא 2. מד5? פ:ב7 3. ה7 מו7 ותיקו). 2...פ:ב7 3. מד5 מז7 (אם 3...פג5 4. ה7 פא6 מונע את ההכתרה עקב המזלג ב-ג7 5. מד6 מו7 6. פד8+ מה8 7. פה6 ומאיים פז7+ 7...מו7 8. פז7 פג7 0. מד7 מו6 10. פה8+ מו6 4. פד8! פ:ד8 5. ה7 וזוכה. הלבן מתחיל וכופה תיקו. אטיוד משנת 1939, שמכונה מאז תמרון פרוקש. פתרון: 1. מז4 ה2 2. צג1+ מד4 3. מו3 ד2 והשחור מאיים להכתיר רגלי. הלבן כופה תיקו על ידי 4. צג4+ מד3 4. צד4+ מ:ד4 5. מ:ה2 מג3 7. מד1 מד3 פט. הרעיון הוא שעל ידי פינוי המשבצת ג1 במסע הרביעי הצריח הלבן מונע מהרגלי השחור מלהכות ב-ג1. המלך הלבן יכול על כן להגיע ל-ד1 ולעצור את הרגלי. כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "1/2-1/2"] [SetUp "1"] [FEN "8/8/5Ppk/8/8/4K3/8/8 w - - 0 1"] [PlyCount "11"] 1. Kf4 Kh7 2. Kg5 Kh8 3. Kh6 Kg8 4. Kxg6 Kh8 5. Kf7 Kh7 6. Ke8 הלבן מתחיל וזוכה. אטיוד משנת 1946. פתרון: 1. מו4 מח7 (אם 1... ז5+ 2. מו5 ז4 3. מה6 ז3 4. ו7 מז7 5. מה7) 2. מז5 מח8 3. מח6! הלבן מתייצב בנגדה וזוכה. הכאת הרגלי מובילה לתיקו (מ:ז6 מז8) 3...מז8 (אם 3...ז5 4. ו7) 4. מ:ז6 מח8 5. מו7 מח7 6. מה8 וזוכה. הלבן מתחיל וכופה תיקו סיום זה חובר על ידי פרוקש בשנת 1940 ופורסם ב-Národní listy (אנ'). כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "*"] [SetUp "1"] [FEN "4r2k/P1P5/8/8/8/5K2/8/8 w - - 0 1"] [PlyCount "15"] 1. Kf4 Kg7 2. a8=Q Rxa8 3. Ke5 Kf7 4. Kd6 Ke8 5. Kc6 Rc8 6. Kd6 Ra8 7. Kc6 Rc8 8. Kd6 * על כל מסע מלבד 1. מו4 השחור זוכה על ידי מז7 ומספיק להגיע בזמן לרגלים הלבנים. לדיסלב פרוקש השתתף ב-3 אולימפיאדות שחמט בנבחרת צ'כוסלובקיה. Ladislav Prokeš: Šachové Studie. Nakladatel A. Neubert v Praze, 1941 (בצ'כית) Ladislav Prokeš: Kniha šachových studií. Vydavatelstvo ROH - Práce, Praha, 1951 (בצ'כית) Vlasák, Emil: Ladislav Prokeš Studie 1951 - 1966. SNZZ, Brno, 1966 (בצ'כית). לדיסלב פרוקש, באתר צ'סגיימס (באנגלית) 26 אטיודים של פרוקש (באנגלית) הספד על פרוקש, עמודים 104–105 (באנגלית) Men's Chess Olympiads - Prokeš, Ladislav, באתר OlimpBase מגזין EG מספר 130 כרך VIII, אוקטובר 1998 ראו דיאגרמה 12 - Loman's move, Jan Timman, and the Double Prokeš
מושון יעקוסי

מושון יעקוסי (נולד ב-16 בנובמבר 1980 ברעננה, ישראל) הוא כדורסלן ישראלי המשחק בעמדות הסנטר והפאוור פורוורד. משחק בקבוצת בני יהודה תל אביב מליגה א'. יעקוסי גדל במכבי רעננה בה עשה את הבכורה שלו בבוגרים. בגיל 22 החליט לעזוב את ישראל לארצות הברית כדי לשחק בליגת המכללות, ושיחק שלוש עונות במכללת פיסטויה ואוניברסיטת פורדהאם. לאחר שסיים את קריירת המכללות שיחק עונה אחת בהפועל תל אביב לאחר מכן שיחק שנתיים בעירוני אשקלון ששם הציע נישואין בשידור חי במהלך משחק לבת זוגו עדי ברקוביץ. בעונת 2008/9 עבר לשחק בעירוני נהריה. יעקוסי נפצע בגמר גביע ווינר והחמיץ את כל העונה. בעונת 2009–2010 שיחק יעקוסי בקבוצת בני השרון, ולאחר 10 מחזורים עבר להפועל חיפה. בעונת 2010–2011 הצטרף מושון לסגל השחקנים של הפועל לב השרון, בעונת 2015/16 הצטרף להפועל עמק חפר מהליגה הארצית. ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
סואצמקס

סואצמקס (Suezmax), הלחם של המילים סואץ ומקסימום, הוא מונח בתחום האדריכלות הימית המתייחס לגודלן המקסימלי של ספינות היכולות לחצות את תעלת סואץ, כאשר הן עמוסות מטען. המונח נמצא בשימוש בדרך כלל ביחס למכליות, שהן האוניות הגדולות ביותר המפליגות בימים. כיוון שבתעלת סואץ אין תאי שיט (עובדה שיש בה כדי להגביל את אורכן ורוחבן של הספינות), הרי שהמגבלה העיקרית המוטלת על ספינות המבקשות לחצות את התעלה היא מגבלת שוקע (עומקה המקסימלי של הנקודה הנמוכה ביותר בגוף הספינה מתחת לפני המים). עם השלמת עבודות להעמקת תעלת סואץ, מגבלת השוקע המקסימלי בעשור הראשון של המאה ה-21 היא 18.9 מטר, לספינות שרוחבן הוא מעל 50 מטר קיימת מגבלת שוקע קטנה יותר. מגבלת השוקע מונעת מרבות ממכליות-על עמוסות לחצות בתעלה, דבר המאלץ מכליות אלה להעביר חלק ממטענן לספינה אחרת, או לצינור נפט הנמשך מקצה אחד של התעלה עד לקצה השני, בטרם חציית התעלה. לחלופין, ספינות יכולות להימנע מלבחור בנתיב שיט זה ולהקיף את יבשת אפריקה דרך כף התקווה הטובה. מעמס מרבי אופייני לספינת סואצמקס הוא כ-150,000 טון ורוחבה כ-46 מטר. מגבלת הגובה לספינה החוצה את תעלת סואץ הוא 68 מטר מעל פני המים, גובה המפתח של גשר תעלת סואץ. מגבלת הרוחב היא 70.1 מטר, אולם רק מספר קטן ביותר של מכליות אינו עומד במגבלה זו וספינות אלה אינן יכולות לעבור בתעלה אף בגלל מגבלת השוקע. מונח דומה לסואצמקס הוא פנמקס, המגדיר את גודלן המרבי של אוניות העוברות בתעלת פנמה. ממדים מרביים לספינות החוצות את תעלת סואץ, באתר רשות תעלת סואץ.
פארק המדע קריית ויצמן

פארק המדע קריית ויצמן הוא פארק תעשיות מתקדמות (היי-טק) הנמצא בנס ציונה, בסמוך לגבולה עם רחובות. טקס הנחת אבן הפינה לפארק נערך במאי 1971, והמבנה הראשון נחנך בסוף 1972. הפארק הוא פארק המדע השלישי שהוקם בישראל לאחר פארק מתם בחיפה והר חוצבים בירושלים. יוזם ההקמה היה שלהבת פריאר, שהיה משנה לנשיא מכון ויצמן למדע. מטרת הפארק הייתה לקשר בין המדע לתעשייה. שר האוצר, פנחס ספיר, תמך ברעיון בהתלהבות רבה, וביחד עם חברת "אפריקה ישראל להשקעות" החלו בהקמת פארק המדע, בתחום המוניציפלי של נס ציונה, ממערב לגבעת הקיבוצים. מאז הפארק גדל והתרחב. החברה שהקימה את הפארק ("פרק לתעשיות עתירות מדע בע"מ") הפכה ל"אפריקה ישראל נכסים", הזרוע היזמית בתחום הנדל"ן המניב של "אפריקה ישראל להשקעות". הפארק כולל כ-100,000 מ"ר בנויים. מלבד גודלו הייחודי, יתרונו הוא הקרבה למוסדות אקדמיים-מחקריים: מכון ויצמן למדע, הפקולטה לחקלאות של האוניברסיטה העברית ברחובות והמכון למחקר ביולוגי בישראל בנס ציונה. עם החברות השוכנות בפארק נמנות "HP Indigo" (שבבעלות HP), אלביט מערכות וחברת הבת שלה אל-אופ, חברת האינטרנט קונדואיט, QBI (שהוקמה על ידי חוקרים ממכון ויצמן למדע), קמהדע ועוד. חלק מאדמות הפארק נחכרו על ידי חברת אפריקה ישראל נכסים ממכון ויצמן למדע, בהסכם חכירה ל-50 שנה שנועד להסתיים בשנת 2029. בסוף 2014 הגיעו אפריקה ישראל נכסים ומכון ויצמן להסכם לפיו תבוטל החכירה, מכון ויצמן ישלם לאפריקה ישראל נכסים 201 מיליון ש"ח, ובתמורה הפארק יעבור לבעלות משותפת של 60% אפריקה ישראל ו-40% מכון ויצמן. האזור כולו תוכנן כפארק אחד אך חלקו הדרומי נמצא בשטחה של העיר רחובות. עיריית רחובות נתנה לו את השם פארק ת.מ.ר (תעשייה-מדע-רחובות) על שם יצחק רבין. זהו האזור הנושק לתחנת הרכבת רחובות ונמצא בו גם מרכז מסחרי ומלון שנפתח ב-2011. רחוב המדע ורחוב וייסגל הם הגבול הצפוני של תחום הפארק ברחובות. הקמת פארק המדע באזור זה החלה בשנת 1965, עת שהונחה אבן הפינה למפעל אל-אופ שנחנך בשנת 1967. בשנת 1990 הקימה עיריית רחובות את החברה לפיתוח רחובות, שעוסקת בין השאר בקידום ופיתוח פארק ת.מ.ר. עם החברות השוכנות בפארק נמנות אל-אופ (שבבעלות אלביט מערכות), סטרטסיס ואפלייד מטיריאלס ישראל. פארק מתם הר חוצבים מדיה וקבצים בנושא פארק המדע קריית ויצמן בוויקישיתוף פארק המדע קריית ויצמן, באתר של "אפריקה ישראל" נס ציונה מושבת מדע, מעריב, 7 ביוני 1988 אהרן פריאל, מן ההטבות לקריית המדע ברחובות נהנה בינתיים הקבלן, מעריב, 2 ביוני 1971 קריית ויצמן, מעריב, 27 באוגוסט 1985 שלומית צור, ‏מכון ויצמן נכנס שותף בפארק ויצמן עם אפריקה ב-200 מ' ש', באתר גלובס, 24 בדצמבר 2014 ענת כהן, ‏רשת פתאל פותחת השבוע מלון עסקים חדש ברחובות, באתר גלובס, 11 בדצמבר 2011 היום תונח אבן פינה לקרית התעשיה המדעית, חרות, 25 באוקטובר 1965 נחנך מיפעל אלקטרו אופטי ברחובות, על המשמר, 22 בנובמבר 1967
קלט (פירושונים)

האם התכוונתם ל... מידע: קלט – כלל המידע המוזן במחשב דרך אמצעי הזנת הנתונים קלט (קוגניציה) – כלל המידע המגיע אל המוח בגישות בפסיכולוגיה קוגניטיבית שההשראה לפתוחן הגיעה ממדעי המחשב שדה קלט – חלק במרחב אליו מסוגל להגיב תא עצב מסוים אישים, יצירות, מקומות או מוסדות ששמם "קלט": צ'ארלס אלפרד קלט – רב החובל של האוניה הסינית קי-יינג הנרי קלט – יורד ים בריטי, מגלה האי גרלד אוי קלט – עיתון בשפה ההונגרית שהופץ בעבר בישראל ואדי קלט – שמו הערבי והנפוץ יותר של נחל פרת קלט (טיל) – טיל אוויר-קרקע סובייטי אחר: קילט – "חצאית סקוטית", לבוש מסורתי בסקוטלנד סרט קאלט – שם כללי לסרט קולנוע בעל קבוצת מעריצים נאמנה, אשר נשאר פופולרי לאורך שנים רבות
סילביו פיולה

סילביו פיולה (29 בספטמבר 1913 - 4 באוקטובר 1996) היה כדורגלן איטלקי מהעיר רוביו לומלינה במחוז לומברדיה בצפון איטליה. פיולה ידוע כאחת הדמויות החשובות ביותר בהיסטוריית הכדורגל האיטלקי עקב מספר שיאים מרשימים שקבע. פיולה היה שותף לזכיית נבחרת איטליה במונדיאל 1938 לאחר שכבש 2 שערים במשחק הגמר. פיולה ממוקם במקום השלישי, בטבלת שיאני הכיבושים בכל הזמנים של הנבחרת האיטלקית. כמו כן, הוא מחזיק בשיא הכיבושים של הסרייה א' בכל ההיסטוריה, עם 274 שערים, 32 שערים מעל המקום השני. בנוסף, הוא ממוקם שני בטבלת מלך שערי לאציו בכל הזמנים (אחרי צ'ירו אימובילה) עם 149 שערים במדיה. הוא שיחק 537 משחקים בליגה האיטלקית הבכירה, דבר שממקם אותו במקום הרביעי בדירוג השחקנים בעלי ההופעות הרבות ביותר בליגה האיטלקית הראשונה. יחד עם שחקנים כמו קרלו פרולה ולאונידס דה סילבה, הוא נחשב לאחד מאלו שפיתחו את בעיטת המספרת. פיולה החל לשחק במועדון פרו ורצ'לי, במסגרתו שיחק לראשונה בסרייה א' מול בולוניה 1909 ב-16 בפברואר 1930. הוא כבש 13 שערים בעונתו הראשונה בקבוצת הבוגרים. במהלך תקופת המשחק שלו בפרו ורצ'לי, בסרייה א', הוא כבש 51 שערים ב-127 משחקי ליגה. בשנת 1934, הוא עבר לשחק במדי לאציו, הקבוצה מולה כבש לראשונה בליגה ב-11 בנובמבר 1930. הוא שיחק בלאציו במשך 9 עונות רצופות. במהלך התקופה שלו בלאציו, פיולה זכה פעמיים בתואר מלך השערים של הליגה האיטלקית, בשנת 1937 וב-1943. ב-1944 שיחק בטורינו, בה קבע ממוצע כיבושים גבוה, לאחר שכבש 27 שערים ב-23 הופעות בלבד. ב-1945 עבר למועדון נובארה ובין השנים 1945 ל-1947, פיולה שיחק ביובנטוס, לפני שחזר לשחק בנובארה, בה נשאר למשך 7 עונות נוספות. משחקו הראשון בנבחרת איטליה היה מול אוסטריה ב-24 במרץ 1935, משחק הבכורה שלו, בו הוא גם כבש לראשונה במדים הלאומיים. הנבחרת בה השתתף זכתה בגביע העולמי ב-1938 לאחר שכבש צמד בניצחון במשחק הגמר 4-2, נגד הונגריה. פיולה שיחק ב-34 משחקים בינלאומיים בנבחרת איטליה, בהם כבש 30 שערים. מספר הופעותיו קטן עקב מלחמת העולם השנייה, שמנעה את היערכותם של משחקי הספורט הבינלאומיים. הופעתו האחרונה במדים הלאומיים הייתה בשנת 1952, במשחק בו איטליה סיימה בתיקו 1-1 מול נבחרת אנגליה. הוא נפטר בגטינרה בשנת 1996, בגיל 83. אצטדיון קבוצת פרו ורצ'לי נקרא על שמו. נובארה סרייה ב': 1947/48 נבחרת איטליה גביע העולם: 1938 גביע מרכז אירופה: 1933-35 אישיים כדור הכסף של גביע העולם: 1938 נעל הכסף בגביע העולם: 1938 הנבחרת המצטיינת בגביע העולם: 1938 מלך השערים בליגה האיטלקית (2): 1936/37, 1942/43 היכל התהילה האיטלקי: 2011 מדיה וקבצים בנושא סילביו פיולה בוויקישיתוף סילביו פיולה, באתר Transfermarkt סילביו פיולה, באתר WorldFootball.net סילביו פיולה, באתר National Football Teams סילביו פיולה, באתר FootballDatabase.eu פרופיל המאמן, באתר Transfermarkt
אנדריי טיחונוב (כדורגלן)

אנדריי ולרייביץ' טיחונוב (ברוסית: Андрей Валерьевич Тихонов; נולד ב-16 באוקטובר 1970 בקורוליוב, מחוז מוסקבה) הוא כדורגלן עבר רוסי ששיחק בעמדת הקשר, ולזכותו 29 הופעות בנבחרת רוסיה. טיחונוב אותר בידי מאמנה לשעבר של ספרטק מוסקבה, אולג רומנצב, בעת ששיחק בטיטאן ראוטוב. תוך זמן קצר הפך טיחונוב להיות שחקן מפתח של הקבוצה. טיחונוב היה שותף לזכייה ב-8 אליפויות ליגת העל הרוסית (1992, 1993, 1994, 1996, 1997, 1998, 1999, 2000). בשנת 2000 הגיע לישראל והושאל למכבי תל אביב לתקופה קצרה. בפברואר 2001 חתם בקריליה סובטוב סמרה. טיחונוב התאמן במועדון האנגלי סאות'המפטון, והשתתף במשחק ידידות אחד, אולם לא חתם בקבוצה האנגלית. בשנת 2005 הוא עבר לחימקי, וב-2008 חזר לסמרה ושיחק במדיה עונה נוספת בודדת. טיחונוב היה שותף לזכייה פעמיים במקום שלישי בליגה ופעמיים זכייה בגביע הרוסי. הוא זכה גם במספר תארים אישיים: כדורגלן השנה ברוסיה לשנת 1996 (מטעם ספורט אקספרס ומגזין פוטבול) ו-4 פעמים הקשר השמאלי של העונה לפי העיתון הרוסי ספורט אקספרס (1996, 1997, 1998, 1999). משחקו הראשון בנבחרת רוסיה היה בשנת 1996, במשחק ידידות נגד מלטה. מאז ועד שנת 2000 שיחק טיחונוב 29 משחקים בנבחרת, בהם כבש שער אחד. לאחר פרישתו החל לשמש כחלק מצוות האימון של ספרטק מוסקבה. אנדריי טיחונוב, באתר Transfermarkt אנדריי טיחונוב, באתר National Football Teams אנדריי טיחונוב, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אורלנדו פירטס

אורלנדו פירטס (באנגלית: Orlando Pirates) הוא מועדון כדורגל דרום אפריקאי, המשחק בליגת העל האפריקאית, ליגת PSL, ומייצג את העיר אורלנדו, המהווה חלק מאזור סווטו ליד יוהנסבורג. הקבוצה משחקת במדים שחורים במשחקי הבית ובמדים שחורים-לבנים במשחקי חוץ. המועדון מחזיק בכמות הגבוה ביותר של אליפויות דרום אפריקה, וזהו המועדון היחידי בחצי הכדור הדרומי שזכה בגביע אפריקה לאלופות, וזאת בשנת 1995, ובסופר קאפ האפריקאי שנה לאחר מכן. בבעלותו של המועדון 51% מאצטדיון אליס פארק אשר ביוהנסבורג. פרק זה לוקה בחסר. אנא תרמו לוויקיפדיה והשלימו אותו. המועדון הוקם בשנת 1937 והוא המועדון הוותיק ביותר בדרום אפריקה. בעיירה אורלנדו בסווטו, פרבר של יוהנסבורג. המייסדים של המועדון הם צאצאים למהגרים שעברו לאזור מאזורים צחיחים לעבוד במכרות זהב של גואטנג. רק בשנת 1940 התמנה נשיא לקבוצה והחל לממן אותה כלכלית. הדרבי בין אורלנדו פירטס לקייזר צ'יפס הוא אחד המתוחים בעולם הכדורגל. כוחות משטרה ואבטחה גדולים שומרים על הסדר באצטדיון המלא עד אפס מקום. לא פעם מתרחשים אירועי אלימות קשה בין שני מחנות האוהדים. אליפות דרום אפריקה: 1971, 1973, 1975, 1976, 1994 גביע אפריקה לאלופות: 1995 סגנות 2013 גביע הקונפדרציה האפריקאי סגנות 2015 הסופר קאפ האפריקאי: 1996 גביע וודוקום: 1999, 2005 ליגת PSL: 2000/1, 2002/3 מדיה וקבצים בנושא אורלנדו פירטס בוויקישיתוף אתר האינטרנט הרשמי של אורלנדו פירטס אורלנדו פירטס, ברשת החברתית פייסבוק אורלנדו פירטס, ברשת החברתית אקס (טוויטר) אורלנדו פירטס, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
גבינת קשר

גבינת קשר (בטורקית: Kaşar peyniri) היא הגבינה הנפוצה ביותר במטבח הטורקי. הגבינה היא חצי קשה, צבעה לבן והיא עשויה מחלב בקר או עזים. מבחינת סגנון קרובה גבינת הקשר לקשקבל הבלקנית. גבינת הקשר נאכלת עם לחם, פסטה וכן משמשת בהכנת מאפה שנקרא פידה. ביוון מיוצרת גבינה דומה מחלב צאן הנקראת קסרי. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
גסטרואנטרולוגיה

גסטרואנטרולוגיה (Gastroenterology, או גסטרולוגיה, Gastrology, מיוונית, הלחם המילים gaster שמשמעה "בטן" ו-enteron, שמשמעו "מעי") היא ענף ברפואה העוסק בחקר מחלות מערכת העיכול. התחום עוסק במחלות הוושט, הקיבה, התוספתן, המעי הדק והמעי הגס. כמו כן, יש המכלילים בתוכו את הכבד. במדינת ישראל הגסטרואנטרולוגיה עשויה להיות התמחות שנייה לאחר סיום ההתמחות במקצוע הרפואה הפנימית, או התמחות עצמאית, במסלול המשלב פרקי התמחות ברפואה פנימית. חולים הפונים לרופא בעל תחום התמחות זה עוברים בדרך כלל בדיקה גופנית עם דגש על אזור הבטן ובמידת הצורך תבוצע על ידי הגסטרואנטרולוג בדיקה רקטלית על מנת להעריך הימצאות טחורים או חיפוש ממצא גושי באזור החלחולת. על מנת להרחיב את הבירור יבצע הגסטרואנטרולוג, לעיתים, בדיקות משלימות כגון גסטרוסקופיה, שמהותה הכנסת צינורית עם מצלמה דרך פיו של הנבדק המדגימה את מערכת העיכול העליונה (ושט, קיבה וחלקו הראשון של התריסריון) ומאתרת בעיקר כיבים, בקעים, דמם וממצאים החשודים כגידוליים. בדיקה נוספת שייתכן ותבוצע היא קולונוסקופיה שמהותה העברת צינורית עם מצלמה דרך פי הטבעת של הנבדק על מנת לדגום את המעי הגס בכללותו. בדיקה זו מאתרת בעיקר מחלות מעי דלקתיות, סעיפים (diverticulosis), וממצאים החשודים כגידוליים. בדיקה נוספת שעלולה להיכלל בתחום הגסטרואנטרולוגיה היא ביופסיית כבד שמטרתה היא לבדוק מחלות כ- הפטיטיס מסוגי A,B,C,D,E הנמצאות בכבד וכן דלקות נוספות. הבדיקה מתבצעת על ידי החדרת מחט לתוך אזור הכבד והוצאת רקמה ממנה אשר לאחר מכן נבדקת. ייתכנו הדמיות נוספות כגון CT בטן, צילום בטן ריק (ללא חומר ניגוד), חוקן עם חומר ניגוד או צילום של מערכת עיכול עליונה לאחר בליעת חומר ניגוד, בהתאם להערכת הצורך בכך על ידי הגסטרואנטרולוג. דוגמאות למחלות בדרכי העיכול: מחלת קרוהן (דלקת במעי הדק), אפנדיציטיס (דלקת בתוספתן), שחמת (דלקת בכבד), דיזנטריה ושלשול, גסטרופרזיס בדרך כלל הפניה לרופא גסטרו מתבצעת לאחר הפניה של רופא משפחה, וכאשר יש חשד למחלה חריפה או כרונית של דרכי העיכול. הפניה לרופא גסטרו מתבצעת בדרך כלל במקרים הבאים: שלשולים והקאות כרוניים עצירות מחלות דלקתיות צרבות וכאבי בטן חשד לסרטן המעי הגס אנמיה הפרעה בתפקודי כבד זיהומים בדרכי העיכול רופא בעל מומחיות בגסטרואנטרולוגיה של ילדים התמחה ברפואת ילדים כללית לאחר סיום לימוד הרפואה (התמחות שאורכה כארבע וחצי שנים). לאחר סיום ההתמחות עבר הרופא תת-התמחות נוספת, בגסטרואנטרולוגיה של ילדים. סך זמן ההכשרה של רופא מומחה כזה הוא בין 6 ל– 8 שנים, מלבד לימודי הרפואה הכלליים. גסטרוסקופיה קולונוסקופיה מדיה וקבצים בנושא גסטרואנטרולוגיה בוויקישיתוף גסטרו ישראל - המרכז למחלות דרכי העיכול האיגוד הישראלי לגסטרואנטרולוגיה ומחלות כבד - כניסה לרופאים בלבד "עיכול לפניך" - סיפורו של האבי הגסטרואנטרולוגיה בפודקאסט "מינהר הזמן", תאגיד השידור הישראלי גסטרואנטרולוגיה, באתר אנציקלופדיה בריטניקה (באנגלית)
מנינג רנג'רס

מנינג רנג'רס (באנגלית: Manning Rangers) היה מועדון כדורגל אשר שיחק בליגת העל הדרום אפריקאית ולמעשה היה המועדון הראשון שלקח אליפות בליגה זו. הקבוצה הוקמה בשנת 1928 בעיר דרבן. בשנות ה-80 הצליח המועדון להזכות במספר גביעים בתחרויות שונות אך רק בשנת 1995 לראשונה זכה באליפות דרום אפריקה. באותה שנה פורקה הליגה הדרופ אפריקאית ובמקומה הוקמה ליגה חדשה, ליגת PSL. באותה שנה הקבוצה זכתה באליפות ולמעשה הייתה הקבוצה הראשונה שזכתה באליפות ליגת PSL. שנית הקבוצה לא הצליחה לזכות בתואר הנכסף ודישדשה בליגה עד שבשנת 2005 ירדה מלליגה השנייה (ליגת NFD). בשנת 2006 המועדון פשט את הרגל והתפרק. קבוצת פידניטה רכשה את המועדון ב־2 וחצי מיליון ראנד, שינתה את שמו ל'מועדון כדורגל פידניטה' אשר שונה שנה לאחר מכן לאיקפה ספורטינג והעבירו את הקבוצה לקייפטאון. כיום מועדון הכדורגל איקפה ספורטינג משחק בליגה השנייה של דרום אפריקה (ליגת NFD).
רוסלנה קורשונובה

רוסלנה קורשונובה (ברוסית: Руслана Ќоршунова;‏ 2 ביולי 1987 - 28 ביוני 2008) הייתה דוגמנית-על ילידת קזחסטן ממוצא רוסי. קורשונובה נולדה באלמטי שבקזחסטן להורים רוסים. התגלתה בשנת 2003 כאשר המגזין All Asia פרסם כתבה על מועדון דוברי הגרמנית של אלמטי. תמונותיה של קורשונובה, שהייתה חברה במועדון, עיטרו את הכתבה. דבי ג'ונס מסוכנות הדוגמנות הבינלאומית Models 1 ראתה את הכתבה, איתרה את קורשונובה והחתימה אותה על חוזה. בהמשך יוצגה קורשונובה על ידי הסוכנויות IMG (בניו יורק, פריז, לונדון ומילאנו), ביאטריס (מילאנו), טראפיק (ברצלונה), מרילין ו-iCasting (מוסקבה). קורשונובה הצטלמה לשערי מגזינים כמו "Elle" (בצרפת) ו"ווג" (ברוסיה ופולין). הצטלמה למודעות פרסום של Blumarine,‏ Clarins,‏ Ghost,‏ Girbaud,‏ Kenzo Accessories,‏ Marithé & François,‏ Max Studio,‏ Moschino,‏ Old England,‏ Pantene Always Smooth,‏ Paul Smith ו-Vera Wang. כמו כן השתתפה בתצוגות אופנה של גדולי המעצבים בעולם. קורשונובה קפצה אל מותה מחלון דירתה ברחוב ווטר שבאזור העסקים של מנהטן בשעה 14:30 ב-28 ביוני 2008. גורמי משטרה ציינו שלא נראו סימני אלימות בדירתה וכי כל הראיות, לרבות עדויות ראייה, הצביעו על התאבדות. ב-30 ביוני הכריזה המשטרה רשמית כי המוות נגרם מחמת התאבדות, אף שבתקשורת נשמעו ספקולציות על סיבות אפשריות אחרות למוות, לרבות רצח בידי המאפיה הרוסית. ההערכה הרווחת היא שקורשונובה התאבדה בעקבות דיכאון שמקורו באהבה נכזבת לגבר נשוי ממוסקבה, אשר הצטרפה לתחושת בדידות מתמשכת. רוסלנה קורשונובהבאתר סוכנות הדוגמניות IMG רוסלנה קורשונובה באתר fashionmodeldirectory (באנגלית) Model's Web rants pined for love, באתר ניו יורק דיילי ניוז, 29 ביוני 2008 (באנגלית) A Face to be Excited About, באתר ווג, 10 בפברואר 2005 (באנגלית) רוסלנה קורשונובה, באתר "Find a Grave" (באנגלית) Conspiracy theory: Did the Russian Mafia kill Ruslana Korshunova?, באתר לוס אנג'לס טיימס, 30 ביוני 2008 (הקישור אינו פעיל, 24 ביוני 2016) Report: Model Who Jumped Depressed Over Married Man, באתר WNBC,‏ 3 ביולי 2008 (הקישור אינו פעיל, 24 ביוני 2016)
פאלי (פירושונים)

האם התכוונתם ל... פאלי – שפה הודו-איראנית בר פאלי – שחקנית ודוגמנית ישראלית ניקי פאלי – קופץ לגובה ישראלי פאלוס – דימוי של איבר המין הזכרי פאל פלי
איקסורה מאוי

איקסורה מאוי (שם מדעי: Ixora Maui), הוא שיח בגובה 90 - 120 ס"מ ממשפחת הפואתיים. הוא צמח לגינות נוי. מקובל להשתמש בו כגדר חיה, למרות שהוא לא מומלץ לכך בשל גודל עליו. השיח סובל אדמה סידנית. לצמח פריחה כתומה, הנמשכת כל השנה. במקור, הוא מהודו ונפוץ מאוד במדינות דרום ארצות הברית בעלות אקלים טרופי. הוא סובל מכנימות וקרדיות - חרק טפילי זעיר, אך בטיפול מתאים המזיקים מושמדים. משתלת מאירה - קדומים - יוני 2008 איקסורה מאוי, באתר ITIS (באנגלית) איקסורה מאוי, באתר NCBI (באנגלית) איקסורה מאוי, באתר האנציקלופדיה של החיים (באנגלית) איקסורה מאוי, באתר Tropicos (באנגלית) איקסורה מאוי, באתר GBIF (באנגלית) איקסורה מאוי, באתר IPNI (באנגלית) Ixora 'Nora Grant ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
טרטור

טַרַטוֹר (באלבנית: taratorë; בבולגרית: таратор; במקדונית: таратор,‏ таратур‏ או тартор) הוא מרק קר שמקורו בבלקן. טרטור מוגש בדרך כלל בקיץ באלבניה, בבולגריה ובמקדוניה. המרק מורכב לרוב מיוגורט, ממלפפונים, משום, משמיר וממים. המנה מוגשת לאחר קירור או אפילו עם קרח. ניתן להוסיף למרק שמן צמחי או פלפל שחור. בגרסאות מקומיות של המרק מוסיפים חומץ, אגוזים או לחם לצד המרק. בגרסאות נפןצןת פחות מוחלפים המלפפונים בחסה או בגזר. הטרטור הוכנס למטבח הישראלי על ידי יהודי בולגריה, אשר נהגו להכינו בעיקר לארוחת בוקר של ימי שבת או לארוחות חלביות בחגים, בעיקר חג השבועות. צזיקי מדיה וקבצים בנושא טרטור בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
Crazy Little Thing Called Love

"Crazy Little Thing Called Love" (בעברית: "דבר קטן ומשוגע שנקרא אהבה") הוא שיר של להקת הרוק הבריטית קווין, שיצא בשנת 1979 ונכלל באלבומה התשיעי של הלהקה, The Game. השיר, שנכתב על ידי סולן הלהקה, פרדי מרקיורי, נחשב לאחד משירי הקלאסיקה של הלהקה. בשנה בה יצא, הגיע השיר למקום השני במצעד השירים בבריטניה, ולמקום הראשון בארצות הברית. פרדי מרקיורי, סולן הלהקה, אהב והתחבר לסגנון המוזיקה של אלביס פרסלי. הוא החליט לכתוב ולבצע שיר בסגנון, ואף חיקה את קולו של פרסלי. השיר ראה אור שנתיים לאחר מותו של פרסלי, ומאז ועד היום נחשב כמעין מחווה לו. על פי מרקיורי, כתיבת והלחנת השיר ארכה כ-10 דקות, והקלטתו נמשכה כחצי שעה. מידע על היצירה "Crazy Little Thing Called Love" באתר מיוזיק בריינז גרסאות נוספות ל"Crazy Little Thing Called Love" באתר SecondHandSongs The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
ויסקונסין (פירושונים)

האם התכוונתם ל... ויסקונסין – מדינה בארצות הברית נהר ויסקונסין – נהר החוצה את מדינת ויסקונסין שבארצות הברית תוכנית מהל"ב – תוכנית כלכלית - חברתית של משרד האוצר המוכרת יותר בשם "תוכנית ויסקונסין" ויסקונסין – אוניית מערכה של צי ארצות הברית
אנזו שיפו

וינצ'נזו "אנזו" שיפו (נולד ב-19 בפברואר 1966) הוא כדורגלן עבר בלגי ממוצא איטלקי ששיחק בעמדת הקשר. שיפו שיחק בנבחרת בלגיה, עימה השתתף בארבעה מונדיאלים, הישג שבו זכו רק עוד שני כדורגלנים בלגים. שיפו נולד להורים איטלקים בלה לובייר. שיפו שיחק כדורגל עוד מגיל צעיר. בגיל 14 הצטרף שיפו לקבוצה מקומית. לאחר זמן קצר עבר לאנדרלכט, שבמדיה ערך את הופעת הבכורה בקבוצה הבוגרת בשנת 1983. ב-1987 עבר שיפו לאינטר מילאנו, אך לא זכה להצלחה רבה. לאחר ששיחק עונה בודדת באינטר ובבורדו, עבר שיפו לאוסר. ביצועיו בקבוצה היו נאים, והוא הבקיע במדיה 25 שערים בשתי עונות. ב-1991 שב שיפו לאיטליה וחתם בטורינו, וכבר באותה העונה העפיל עמה לגמר גביע אופ"א. בתום שנתיים בקבוצה עבר למונקו. ב-1997 חזר לאנדרלכט, בה סיים את קריירת המשחק שלו ב-2000, כשאובחנה אצלו דלקת מפרקים כרונית. שיפו ערך את הופעת הבכורה שלו בנבחרת בלגיה בשנת 1984 במשחק כנגד נבחרת יוגוסלביה. הוא שותף בטורנירי הגמר של המונדיאל ב-1986, ב-1990, ב-1994 וב-1998, שבהם שיחק ב-16 משחקים. בסך הכל, הופיע שיפו ב-84 משחקים של הנבחרת שבהם הבקיע 18 שערים. בעונת 2000/2001 החל את קריירת האימון שלו בשרלרואה. כתוצאה מהישגים דלים בקבוצה, התפטר שיפו ביוני 2002. בהמשך אימן את קבוצת טוביז מבלגיה ואת קבוצת מוסקרון מליגת העל הבלגית. בשנת 2009 התפטר מאימון קבוצת מוסקרון. אנזו שיפו, ברשת החברתית אקס (טוויטר) אנזו שיפו, באתר Transfermarkt אנזו שיפו, באתר National Football Teams אנזו שיפו, באתר FootballDatabase.eu פרופיל המאמן, באתר Transfermarkt